Zarikieta

ZarikietaEuskaltzaindia: Euskal Onomastikaren Datutegia. Longida udalerriko herri hustu bat da, Euskal Herriko Nafarroa Garaia lurraldean kokatuta, Pirinioaurrea eskualdean.

1940n jada despopulatu bezala agertzen zen. Bere lurrak Longidako Udalara pasa ziren.

Bertako biztanleak zarikietarrak ziren.

 Izena 
Zarikieta toponimoa hainbat modutan agertu da historian zehar:

 Çarequieta (1268)
 Çarequieta (1366)
 Çaraquieta (1591)
 Zariquieta (1767)
 Zariquieta (1802)
 Zarikieta (1911)
 Zarikieta (1996)

 Geografia 
Zarikieta Longida ibarran dago.

 Inguru naturala eta kokapena 
Pirinioaurrean kokatua, lurra hautsia eta uhindua da, baina, oro har, ez du goragune handirik. Iparraldea menditsuena da, eta hegoaldea nekazaritzakoa. Ibaien pasabidean zehar, alubioien terraza-maila batzuk mailakatuta daude. Mendilerroen oinean ere higadura-glazis zabalak daude. Irati eta Erro ibaiek ibarra sortu zituen.

 Klima 
Longidak klima azpimediterraneoa dauka. Urteko batez besteko tenperatura 10 eta 13 gradu artekoa da (altueraren arabera aldatzen da), eta prezipitazioak 800 eta 1.000mm bitartekoak (ugariagoak udaberrian eta udazkenean. Urteroko egun euritsuak 80 dira batez beste eta 100 baino gehiago herriko gunerik menditsuenetan.

Jatorrizko landaredia asko gutxitu da gizakiaren eragina dela eta, gaur egun 180 hektarea haritz inguru baino ez dira geratzen. Pinuek 441 hektarea hartzen dituzte, gehienak Austriatik ekarritako pinu lariziar birlandatuak dira baina berezko pinuren bat ere gordetzen da. Birlandatutako pinuak, Urrozgoiti, Ulibeiti, Zarikieta eta Rala herrietan izaten dira, batez ere.

 Estazio meteorologikoak 

 Historia 
32 biztanle zituen 1858an, 26 1887an, 8 1920an, 10 1930ean eta 1940an, eta bat bera ere ez data horren ondoren. Nafarroako Baso Ondarekoa da. Jaurerri zaharra, gaur egungo Agoitz udalerriaren ekialdean. 1366an 3 su zituen; badirudi gero inor bizi izan ez zela, baina 1646an 2 etxe erregistratu ziren berriro. 1786an 16 biztanle zituen. Jaun eta jabe izan arren, tokiko administrazioa zen, erregeordea; ordura arte, ibarreko diputatuak eta herriko bizilagunen artean aukeratzen zen errejidore batek gobernatzen zuten. Aldiz, XIX. mendearen hasieran, parrokoa aurkezteko eskubidea txandaka erabiltzen zuten Andiako markesak eta Girior etxeak; 1850ean, ordea, herritarrek.

 Oharrak 

 Erreferentziak 

 Ikus, gainera 
 Longida
 Pirinioaurrea
 Zangozako merindadea
 Nafarroa Garaia

 Kanpo estekak 

Kategoria:Longidako herri hutsuak